شرقی ارتدوکس

شرقی ارتدوكس کلیسا اتا مذهب هسته که اواخر قرن پنجم میلادی مسیحیت دله بساته بیّه یعنی همون گادِر که روم دَیّه شرقی و غربی قسمتون جه تجزیه بی‌یه. این کلیسا اسا جزء مسیحیون ِسه‌تا اصلی مذهبون جه هسته. «Eastern Orthodoxy.» Encyclopædia Britannica, http://www.britannica.com/EBchecked/topic/177174/Eastern-Orthodoxy 

 تاریخچه 
قسطنطنیه و پاپ میون اتا بحث پیش بمو که روح‌القدس چتی بساته بیّه. این بحث اَنده دمباله پیدا هاکرده که وشون هِدی ره طرد هاکردنه.Michael D. Coogan, The Illustrated Guide to World Religions, p.65, Oxford University Press «Schism of 1054.» Encyclopædia Britannica. Allan O. Kownslar, The European Texans, p. 170, Texas A&M University Press. بعضی گانّه اون گادِر شرقی روم این مذهب ره رسمیت هِدا تا غربی روم جه مذهبی اختلاف داره و ونه مردمون پاپ ِپه‌روو نَوائِن. 

عقاید 
 ارتدوكس‌ها روح‎القدس ره «پی‌یـِر» ِبساته دونّه و گانّه پی‌یر اصلی خدا هسته.
 ارتدوكسون پاپ و كلیسایِ اعضا ره معصوم ندونّه و گانّه جامع ِكلیسا یعنی مجموعة مسیحی مؤمنون که خطا نکانّه یعنٍ كه روح‎القدس مسیحیون ره انحرافات جه محافظت کانده و اشخاص اتی مخصوص معصومیت ندارنه.
 این کلیسا دله روحانیونی که وشون مقوم پایین‌ته دَره، بتونّه ازدواج هاکِنِن و اگه کسی قبل این که مقوم بدست بیاره، ازدواج هاکرد بائه، بتونده شه زندگی ره همونتی ادامه هاده.
 منابع و مآخذ اعتقادی اصول دله كتاب و سنّت هستنه.
 فدیه: وشون معتقدنه كه فدیه فقط عیسی بمردن جه بوجود نموئه، بلكه ونه مسیح ِرستاخیز وسّه هم بی‌یه.
 وشون عیدون و تعطیلیون کاتولیکون جه بعضی وقتها فرق کانده.
 غسل تعمید: وشون غسل تعمید گادِر شه کلّه ره سه‌بار ئو بـِن فِرو کانّه.مسیحی.نت

 په‌روون 
شرقی اروپا و بالکان دله این کلیسا طرفدار دانّه. این کلیسا په‌روون بلاروس، بلغارستون، قبرس، گرجستون، یونان، مقدونیه، مولداوی، روسیه، مونته‌نگرو، رومانی، صربستون و اکراین دله اکثریت هستنه.

بعضی ارتدوکسون هم خاورمیونه، شمالی آمریکا و استرالیا دله درنه. این کلیسایِ په‌روون پاپ جه اطاعت نَکانّه و شه وسّه اتا سِوا ِاسقف دارنه. قدیم ارتدوکسون همه استامبول ِاسقف په دَیینه ولی اسا جاهای دیگه هم گتِ اسقف دارنه. Allan O. Kownslar, The European Texans, p. 171, Texas A&M University Press.  وشون حتی زوون‌های مختلف جه هم استفاده کانه.

 گالری 

 منابع 

رج:مسیحیت